# Styremøte TBK 22.5.17

Til stede: Yngve, Jørn, Ståle, Merete, Agnethe

Forfall: Morten

Sak 32/17 Referat fra forrige møte

Gjennomgått. Ingen kommentarer.

Sak 33/17 Økonomi

Pr. 31.7.17 plussresultat og likvide midler.

Sak 34/17 Treningstider

**Tildelte treningstider 2017-2018.**

Tirsdager 1930-2100 for barn/ungdom Tromsøhallen

 2100-2230 for senior Tromsøhallen

Torsdager 1800-2000 for barn/ungdom Tromstun

Søndager 1800-2000 for alle Tromsøhallen

Styret ved Merete har hatt møte med Idrettsrådet for få bedre tilbud, så det kan komme endringer. Torsdagene ble tildelt ekstra etter dette møtet.

NB! Medlemsmøte 12.9.17. kl 20.30-21.00

Sak 35/17 Treningsopplegg for barn/ungdom

Merete jobber med dette, blir lagt ut på nettsidene når det er klart. Oppstart ikke avklart. Kommer mer info.

Rekrutting barn/ungdom - Mari og Ståle lager event på dette.

Sak 36/17 Klubbmesterskap

16.9.17. i Tromsøhallen.

Påmelding og trekning: Sigurd

Sekretariat: Sigurd og jentene.

Premier: Ståle og Yngve

Opprigg og nedrigg: Jørn Hepsøe – her må alle bidra.

Kafe: Mari

Påmeldingsavgift: 200 pr klasse.

Sak 37/17 Aktiviteter høsten 2017



**Tromsø badmintonklubb aktiviteter høsten 2017**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tromsø badmintonklubb ønsker at barn og unge i klubben skal ha et tilbud som bidrar til utvikling av badmintonferdigheter. Deltakelse på turneringer og treningssamlinger er avgjørende for å lykkes med dette. Dessverre er badmintonsporten lite utbredt i vårt fylke, og det betyr at reise til turneringer er nødvendig. Det er billigste er å reise til Oslo. Klubben satser på ca tre slike turer til Oslo ila sesongen; en før jul og to etter jul. Ved god planlegging, og bestilling av flybilletter i god tid kan dette la seg gjennomføre uten alt for store kostnader. Hvis noen ønsker å delta på turneringer/samlinger i tillegg til dette er klubben positiv til dette, men da blir dette på eget initiativ og kostnader.

For høstsesongen 2017 dekkes turneringer for ungene. Egenandel er 800,-. Dette er under forutsetning at fristene for tilbakemelding fra foreldrene er overholdt slik at vi kan få billige billetter. Vi ønsker å videreføre dette for vårsesongen 2018. Dette avhenger av dugnadsinntektene.

For å ha minst mulig kostnader gjennom reising prøver vi å ha jevnlige aktiviteter internt i klubben.

|  |  |  |
| --- | --- | --- |
| **Dato** | **Aktivitet** | **Frister** |
| 18.-20.aug | Treningssamling Stokmarknes i regi av kretsen m/instruktør Radu  | Organisere påmelding juni  |
| 16.sept  | Klubbmesterskap i Tromsøhallen 10.00-18.00-for alle klubbens medlemmer | Påmeldingsfrist 9.sept |
| 7.og 8.okt | «Hadselsmashen» -Stokmarknes |  |
| 14.og 15.okt | Jubileumsturnering Bygdøy | Bestille fly: innen 23.augOvernatting: innen 25.aug |
| 4.og 5.nov | Polarsirkelcup i Bodø |  |
| 18.nov | Barnas dag i Skarphallen, vise fram badminton (Inkludering v/ Idettsrådet) |  |
| 25.nov | Klubbmesterskap for lag i Tromsøhallen 10.00-18.00 |  |
| 2.og 3.des | Treningssamling for klubben |  |
| 30.des | Romjulsturnering i Tromsøhallen kl 10.00-18.00 |  |

Sak 39/17 Barnas dag i Skarphallen

18.november 11-15.

Tromsø idrettsråd skal arrangere Barnas Dag i Skarphallen. Hallen skal fylles med ulike aktiviteter for barn, og klubben er invitert til å være med. Alderstrinnet er 5-12 år. Dagen arrangeres i samarbeid med Redd Barna og FN Sambandet og Barnekonvensjonen skal markeres – barns rett til aktivitet.

Tromsø badmintonklubb vil gjerne være med på dette. Ståle gir tilbakemelding på dette til Britt Leandersen.

Sak 40/17 Crossminton

I forbindelse med EM i 2018 som skal arrangeres i Norge har klubben fått tilbud om å arrangere en lokal samling/kurs for dette. Klubben stiller seg positiv til dette. Merete følger opp.

Sak 41/17 dugnad

Dugnadsstrategi for klubben er nå ferdigstilt. Foreldrekontaktene tar denne videre til foreldremøtet.

 **Dugnader i Tromsø badmintonklubb**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dugnad utgjør en svært viktig ressurs for de fleste idrettslag, også for Tromsø badmintonklubb. Inntekter fra dugnad er helt avgjørende for at medlemmene våre skal kunne få et godt aktivitetstilbud. Dugnadsånden er derfor viktig å ta vare på.
Dugnad gir fellesskap, og vi ønsker at arbeidet skal være sosialt og gøy. I tillegg til nødvendige inntekter bidrar det til samhold og kan være en sosial møteplass.

Klubben avhenger av, og forventer, at medlemmer og foreldre (til de under 18 år) stiller på dugnader. Vårt utgangspunkt er en vennlig oppfordring til å stille opp når klubben innkaller til dugnad. Vi håper oppfordringen er tilstrekkelig slik at det ikke blir behov for å kreve dugnadsavgift for de som ikke stiller opp. Hittil har vi erfart at vi får det til sammen.

Inntektene går i hovedsak til aktiviteter for ungene i klubben, først og fremst for deltakelse på turneringer utenbys, og for instruktører, halleie og baller ved treningssamlinger.

Dugnadsansvarlig velges på foreldremøtet på høsten.

**Faste dugnader:**

|  |  |  |
| --- | --- | --- |
| **Når** | **Hva** | **Hvem** |
| September | Klubbmesterskap individuelt | Alle som deltar bidrar. Enkel selvbetjent kafe, organiseres av foreldrene |
| November | Salg julestjerner | Barna selger, øvrige medlemmer kjøper |
| November | Klubbmesterskap lagspill | Alle som deltar bidrar. Enkel selvbetjent kafe, organiseres av foreldrene |
| Desember/jan | Loddsalg NBF | Barna selger, øvrige medlemmer kjøper |
| Februar | Arctic Open | Kafe og lotteri: foreldreneAndre oppgaver: øvrige medlemmer |
| Mars/april (påske) | Påsketulipaner | Barna selger, øvrige medlemmer kjøper |
| Mai/juni | Salg av dopapir? kjeks? Strømper? Annet? Flaskeinnsamling? Bli enig om hva på høstens foreldremøte.  | Barna selger, øvrige medlemmer kjøper |

Eventuelt

Neste styremøte 21.9.17 – kl 20.30-22.00 hos Merete.